Ma wou dogter uit vlammehel redArgieffoto (pixabay.com) Desnelle Stevens (12) het Dinsdagaand in Arcadia in Port Elizabeth verkool, ondanks haar ma se desperate poging om haar uit die brand te red. Kol. Priscilla Naidu, woordvoerder van die polisie, het gesê Desnelle is dood en haar jonger sussie het ernstige brandwonde opgedoen toe ŉ brand by die gesin se huis uitgebreek het. Die graad 7-leerling en haar sussie, Desnai (11), was alleen in ŉ plakkershut aan die agterkant van die huis toe die brand uitgebreek het. “Dis nog nie duidelik hoe die brand ontstaan het nie.” Desnai kon betyds vlug, maar sy het ernstige brandwonde opgedoen en is in die hospitaal opgeneem. Naidu het gesê die ma het ook brandwonde opgedoen toe sy haar kinders wou red. Die polisie doen ŉ geregtelike doodsondersoek.